Факултет примењених уметности Универзитета уметности у Београду

Факултет примењених уметности Универзитета уметности у Београду основан је 1948. године као Академија за примењену уметност. Назив Академија мења у Факултет примењених уметности 1973. године. Историјат Претечом Факултета примењених уметности могу се сматрати вечерњи курс за занатлије у Српској цртачкој и сликарској школи Кирила Кутлика из 1895. године, и Уметничко-занатска школа отворена 1905. године. На челу Уметничке школе налазио се Риста Вукановић, тада познати сликар. Школа је постојала до 1918, а од 1919. године је продужила рад под називом Краљевска уметничка школа. Средња школа за примењену уметност отворена је 1938. године. Оснивали су је њени будући наставници: вајар Милан Недељковић, архитекта Ђорђе Крекић, сликар Иван Табаковић и вајар Михаило Томић. Школа за примењену уметност је подигнута на степен Академије у јесен 1948. године. Поред бивших ученика старе школе, право уписа, после положеног пријемног испита, имали су и ученици других средњих школа као и даровити појединци без школе. Веома важну улогу у развоју Академије је одиграо и њен први ректор Бранко Шотра - истакнути српски графичар. На почетку рада Академија је имала осам одсека – за унутрашњу архитектуру, декоративну пластику, декоративно сликарство, примењену графику, керамику, текстил, сценографију и костим. Уметничка академија, од 1973. године Универзитет уметности у Београду, основана 10. јуна 1957. године, удружила је Музичку академију, Академију ликовних уметности, Академију примењених уметности и Академију за позоришну уметност у асоцијацију високих уметничких школа у Београду. Академија примењених уметности мења свој назив у Факултет примењених уметности 1973. године. Дотадашњи одсеци су замењени катедрама: Архитектура и дизајн, Керамика и стакло, Сценографија, Вајарство, Графика, Костим, Сликарство и Текстил. Програм наставе је постао сложенији и богатији, а настава је организована у специјализованим атељеима. Организациона структура Факултета примењених уметности чине 11 одсека и једна катедра: Графички дизајн Дизајн ентеријера и намештаја Индустријски дизајн Примењена графика Примењено сликарство Конзервација и рестаурација Примењено вајарство Керамика Сценографија Костим Дизајн текстила Катедра за историју и теорију Студијски програми На Факултету примењених уметности организоване су: четворогодишње основне академске студије једногодишње мастер академске студије; трогодишње докторске академске студије; На основним и мастер студијама Факултета примењених уметности реализује се три студијска програма са 15 модула. Примењена уметност (9 модула): Примењено сликарство, Примењено вајарство, Керамика, Сценски костим, Сценографија, Савремено одевање, Графика и књига, Фотографија, Анимација Студијски програм Дизајн (4 модула): Графички дизајн, Индустријски дизајн, Дизајн текстила, Дизајн ентеријера и намештаја Конзервација и рестаурација (2 модула): Конзервација и рестаурација слика и уметничких дела на папиру, Конзервација и рестаурација скулптура и археолошких предмета На докторским студијама Факултета примењених уметности реализује се студијски програм Примењене уметности и дизајн. Локације Настава се одржава на четири локације: Улица Краља Петра 4 Косанчићев венац 29 Карађорђева 15 Слободанке-Данке Савић 21 Алумни Никола Корица Види још Краљевска уметничка школа у Београду Зграда уметничке школе у Београду Универзитет уметности у Београду Школа за дизајн Музеј примењене уметности у Београду Факултет ликовних уметности Универзитета уметности у Београду Удружење ликовних уметника примењених уметности и дизајнера Србије Референце Литература Univerzitet umetnosti u Beogradu. Beograd: Univerzitet umetnosti. 2013. ISBN 978-86-7167-051-7. Спољашње везе Званични веб-сајт Бардови нашег стваралаштва („Политика”, 1. новембар 2018) "Коло", 3. април 1943